Alvilde Torp

Alvilde Torp (født 4. september 1863 i Hafslo, død 19. mars 1939) var en norsk fotograf som virket på Lillehammer. 

Hun etablerte seg som fotograf i Lillehammer rundt 1890, eller muligens omkring 1885, og var blant de første kvinnlige fotografene i byen. I 1903 forteller annonsene at hun holdt til i Brandstads nye gård ved Stortorget. Torp trakk seg relativt tidlig ut av den daglige driften av atelieret, og overlot det til to andre kvinnelige fotografer, Margit Stendahl og Karen Bjerke. Atelieret ble nedlagt i 1934. 

De gamle platene ble overlatt til Ferry Karl Zemann, men ble ødelagt av ham.

Kilder
  
 Hosar, Kristian: «Kvinne-fotografene», Fåberg og Lillehammer, utg. Fåberg historielag, 1988"   
 Upublisert materiale i Preus museum (2012)

Referanser

Eksterne lenker
 .

Norske fotografer